Sjaj u travi
Splendor in the Grass ( ) je američki igrani film snimljen 1961. u režiji Elie Kazana. Scenario za film je napisao ugledni književnik William Inge, inspiriran vlastitim poznanicima koji su mu ranije bili poslužili kao podloga za protagoniste drame  Glory in the Flower 1953. godine. Protagonisti, koje tumače Natalie Wood i Warren Beatty, su Deanie i Bud, dvoje gimnazijalaca u jednom kanzaškom gradu 1920-ih, i koji se iskreno vole, ali čiji odnos sve više opterećuju kako socijalne razlike, tako i pritisak okoline, koja s jedne strane inzistira na konzervativnim vrijednostima poput djevičanstva, a sa druge strane na hedonizmu i slobodnom duhu flapper djevojki. Radnja prikazuje kako će tenzije uzrokovane Budovom sve većom željom i Deannienim odbijanjem da konzumiraju vezu umalo dovesti do tragedije.

Sjaj u travi je predstavljao jedan od najuspješnijih Kazanovih filmova. Inge je za svoj scenario nagrađen Oscar za najbolji originalni scenario, a Natalie Wood, koja je tumačila izuzetno složeni lik, je u njemu ostvarila jednu od najboljih uloga. Najbolji dojam je, međutim, ostvario mladi Warren Beatty, kome je uloga Buda bila prvi filmski nastup i koji će poslije njega postati jedna od najvećih hollywoodskih zvijezdi.

Dvije decenije kasnije je snimljen istoimeni televizijski remake u režiji Richarda C. Sarafiana.

Uloge

 Natalie Wood ... Wilma Dean "Deanie" Loomis
 Warren Beatty ... Bud Stamper
 Pat Hingle ... Ace Stamper
 Joanna Roos ... Mrs. Stamper
 Audrey Christie ... Mrs. Loomis
 Fred Stewart ... Del Loomis
 Barbara Loden ... Ginny Stamper
 Zohra Lampert ... Angelina
 John McGovern ... Doc Smiley
 Jan Norris ... Juanita Howard
 Martine Bartlett ... Miss Metcalf
 Gary Lockwood ... Allen "Toots" Tuttle
 Sandy Dennis ... Kay
 Crystal Field ... Hazel
 Marla Adams ... June
 Phyllis Diller ... Texas Guinan

Izvori

Vanjske veze
 
 
 
 
 

Američki filmovi
Dramski filmovi
Romantični filmovi
Authority control 2